O‘zbekiston Respublikasi Prezidentining ayrim qarorlariga o‘zgartirish va qo‘shimchalar kiritish to‘g‘risida

O‘zbekiston Respublikasi Ichki ishlar vazirligi Jamoat xavfsizligi departamenti Probatsiya xizmatining faoliyat samaradorligini oshirish hamda nazorat ostidagi shaxslar bilan ishlash amaliyotini takomillashtirish orqali bu boradagi faoliyatni yanada samarali tashkil etish maqsadida:
 1. O‘zbekiston Respublikasi Prezidentining ayrim qarorlariga ilovaga muvofiq o‘zgartirish va qo‘shimchalar kiritilsin.
 2. Mazkur qarorning ijrosini nazorat qilish O‘zbekiston Respublikasining Bosh vaziri A.N. Aripov zimmasiga yuklansin.
 1. O‘zbekiston Respublikasi Prezidentining 2018-yil 7-noyabrdagi “Jinoyat-ijroiya qonunchiligini tubdan takomillashtirish chora-tadbirlari to‘g‘risida”gi PQ-4006-son qarorida:
 a) 3-bandda:
 quyidagi mazmundagi to‘rtinchi xatboshi bilan to‘ldirilsin:
 “tuman (shahar) probatsiya bo‘linmalari rahbarligiga probatsiya xizmatida kamida uch yillik ish stajiga ega bo‘lgan ichki ishlar organlari xodimlari tayinlanadi”;
 to‘rtinchi xatboshi beshinchi xatboshi deb hisoblansin;
 b) 6-bandda:
 birinchi xatboshidagi “50” raqami “100” raqami bilan almashtirilsin;
 uchinchi xatboshi quyidagi tahrirda bayon etilsin:
 “ozodlikni cheklash, axloq tuzatish ishlari, majburiy jamoat ishlari va muayyan huquqdan mahrum qilish jazolarini o‘tayotgan, shartli hukm qilingan hamda jazoni o‘tashdan muddatidan ilgari shartli ozod qilingan shaxslar sonini hisobga olgan holda, Jamoat xavfsizligi departamentining asoslangan takliflari bo‘yicha probatsiya bo‘linmalari xodimlari, ishchi va xizmatchilarining qo‘shimcha shtat birliklarini joriy etish”;
 quyidagi mazmundagi beshinchi xatboshi bilan to‘ldirilsin:
 “Jamg‘armaning vaqtincha bo‘sh turgan mablag‘larini tijorat banklari depozit hisoblariga joylashtirish”;
 beshinchi — to‘qqizinchi xatboshilar tegishincha oltinchi — o‘ninchi xatboshilar deb hisoblansin.
 2. O‘zbekiston Respublikasi Prezidentining 2018-yil 26-dekabrdagi PQ-4079-son qarori bilan tasdiqlangan O‘zbekiston Respublikasi fuqarolarining xorijga chiqish tartibi to‘g‘risidagi nizomning 34-bandi birinchi xatboshisidagi “ozodlikni cheklashga mahkum etilgan” so‘zlari “ozodlikni cheklash jazosi tayinlangan va shartli hukm qo‘llanilgan” so‘zlari bilan almashtirilsin. 
 3. O‘zbekiston Respublikasi Prezidentining 2021-yil 15-apreldagi “Ichki ishlar organlari uchun professional kadrlarni tayyorlashning sifat jihatidan yangi tizimini joriy etish bo‘yicha chora-tadbirlar to‘g‘risida”gi PQ-5076-son qarorida:
 a) 1-ilovada:
 5-pozitsiyaning “Yo‘nalish (mutaxassislik) nomi” ustunidagi “Jinoiy jazolarni ijro etish” so‘zlari “Jazoni ijro etish faoliyati” so‘zlari bilan almashtirilsin;
 quyidagi mazmundagi 51-pozitsiya bilan to‘ldirilsin:
 b) 2-ilovada:
 3-pozitsiyaning “Mutaxassislik nomi” ustunidagi “Patrul-post faoliyati” so‘zlari “Jamoat tartibini saqlash faoliyati” so‘zlari bilan almashtirilsin;
 4-pozitsiyaning “Mutaxassislik nomi” ustunidagi “Jazolarni ijro etish faoliyati” so‘zlari “Jazoni ijro etish faoliyati” so‘zlari bilan almashtirilsin.